ফ্রানচেস্কো আচের্বি
ফ্রানচেস্কো আচের্বি (ইতালীয়: Francesco Acerbi, ইতালীয় উচ্চারণ: [franˈtʃesko aˈtʃɛrbi]; জন্ম: ১০ ফেব্রুয়ারি ১৯৮৮) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১৪ সালে, আচের্বি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১২ ম্যাচে ১টি গোল করেছেন। ব্যক্তিগতভাবে, আচের্বি বেশ কিছু পুরস্কার জয়লাভ করেছেন, যার মধ্যে ২০১৪–১৫ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, আচের্বি এপর্যন্ত ২টি শিরোপা জয়লাভ করেছেন, যার মধ্যে উভয়েই লাৎসিয়োর হয়ে জয়লাভ করেছেন।